Rintalankadun päihdeasukkaiden asuntolassa tapahtunut palo saatiin nopeasti hallintaan sammutusjärjestelmän ansiosta

Lappeenrannan Rintalankadulla päihdekuntoutujien palveluasuntolassa syttyi tulipalo yhdessä asukashuoneessa viime yönä. Yksikön toiminnasta vastaa Etelä-Karjalan hyvinvointialue (Ekhva).

Palon havaitsi automaattinen paloilmoitin ja lisäksi palo laukaisi sammutusjärjestelmän. Automaattinen sammutusjärjestelmä sammutti palon nopeasti ja pelastuslaitos varmisti palon tilanteen olevan ohi. Tulipalossa ei loukkaantunut kukaan.

Kyseinen asunto kärsi vesivahinkoja ja vaatii korjausta.

-Henkilökuntamme toimi tilanteessa hienosti ja tämä tapaus osoittaa, että paloturvajärjestelmämme toimivat moitteettomasti, kuten pitää, psykososiaalinen kuntoutuksen palvelupäällikkö Vesa Piikki Ekhvalta toteaa.

Päivystävä tutkinnanjohtaja Lari Rönkä poliisista on kertonut Ekhvalle, että palon syttymissyystä selvitetään ja asiasta on käynnistetty rikostutkinta.

Asian siirryttyä poliisin tutkittavaksi, Ekhva ei kommentoi tapahtunutta enempää.

Lisätietoja Rintalan asumisyksikön toiminnasta:

Vesa Piikki, palvelupäällikkö, psykososiaalinen kuntoutus, puh. 044 7914431, vesa.piikki@ekhva.fi

Sally Leskinen, hyvinvointialuejohtaja, sally.leskinen@ekhva.fi p. 0400 497 418